laion/Wikipedia-Exotic huggingface dataset:
צלב גבוה

צלב גבוה (באנגלית: high cross, באירית: cros ard או ardchros, בגאלית סקוטית: crois àrd או àrd-chrois ובוולשית: croes uchel או croes eglwysig) הוא מונומנט אבן בצורת צלב נוצרי העומד כמעין אובליסק. במהלך ימי הביניים המוקדמים הוקמו מאות צלבים כאלו ברחבי צפון אירופה בכלל, ובאיים הבריטיים בפרט. בבריטניה ובאירלנד הייתה מסורת מפותחת ונרחבת של הקמת צלבים גבוהים, אשר החלה לכל המאוחר במהלך המאה ה-7. מקורותיו של הצלב הגבוה אינם ברורים דיים, אך הוא מהווה את אחד הסמלים הדתיים הבולטים ביותר שהיו במרחב הציבורי באיים הבריטיים. באזורים אלו הם ככל הנראה הושפעו בין השאר מהאבן הפיקטית – סמל פגני קדום ובולט אשר היה נפוץ בקרב שבטי הפיקטים. הצלבים הגבוהים הוקמו על ידי כל תושביו הקדומים של האזור, הן על ידי האנגלו-סקסונים והן על ידי הקלטים. רוב הצלבים הגבוהים שבנו הקלטים, ובפרט הצלבים באירלנד, נבנו בתצורה של צלב קלטי. הצלבים הגבוהים אצל הקלטים גם היו עשירים יותר בעיטורים שונים. עיטורים אלו כללו בדרך כלל תבליטים שהנציחו מוטיבים נוצריים או מאורעות חשובים בתולדות עמי האזור. באנגליה האנגלו-סקסונית הצלבים הגבוהים היו צרים יותר ממקביליהם הקלטים, והם הופיעו בעיקר באזורים צפוניים בתחומי הממלכות נורת'מבריה ומרסיה. דוגמאות בולטות לצלבים גבוהים אנגלו-סקסוניים הם צלב רותוול וצלבי דארטמור. עדויות שונות מראות כי טרם הקמתם של צלבי אבן גבוהים, היו נפוצים גם צלבים גבוהים עשויי עץ. ייעודם של הצלבים הגבוהים כנראה לא היה יחיד. לעיתים הם סימנו אתרים דתיים כאשר הם מוקמו מחוץ למנזרים וכנסיות, אך לא פעם צלבים גבוהים סימנו גם גבולות וצמתי דרכים. גובהם של הצלבים הגבוהים השתנה מאחד למשנהו, אך בדרך כלל הוא נע בין 2 ל-8 מטרים. מחוץ לאיים הבריטיים, דוגמאות לצלבים גבוהים עתיקים אנו מוצאים בעיקר בסקנדינביה. בניית הצלבים הגבוהים יובאה לשם ככל הנראה עם הגעתם של מתיישבים נורדים ויקינגים אל אנגליה וסקוטלנד במהלך המאות ה-9 וה-10. בסקנדינביה אפשר למצוא כיום כמאה צלבים גבוהים, רובם בנורווגיה. לעיתים הם הוקמו כנראה על ידי קהילות שהמירו את דתם לנצרות, כאות על עזיבתם את הפגניות. בעת המודרנית, לנוכח התחייה הקלטית במהלך המאות ה-19 וה-20, הוקמו ברחבי הארצות הקלטיות בפרט והעולם כולו בכלל צלבים גבוהים חדשים רבים. לצד מטרות דתיות מוכרות, הצלבים הגבוהים בגרסתם המודרנית שימשו בדרך כלל כאנדרטאות או כאמצעי לעיטור קברים. צלב גבוה בקאמבריה צלב גבוה בצ'שייר צלב גבוה בקאמבריה צלב גבוה בסטפורדשייר צלב גבוה קלטי בלנסטר צלב גבוה קלטי באלסטר צלב גבוה קלטי בקילדייר צלב גבוה באלסטר צלב רותוול שבדמפרייס וגאלווי צלב גבוה קלטי בארגייל וביוט צלב גבוה קלטי בפמברוקשייר צלב גבוה קלטי בדנבישייר צלב גבוה קלטי בלאקנאו צלב גבוה קלטי בהסה צלב גבוה בנורווגיה צלב גבוה בנורווגיה צלב קלטי צלבי דארטמור צלב רותוול מדיה וקבצים בנושא צלב גבוה בוויקישיתוף צלבים אירים גבוהים, באתר Megalithic Ireland The Archaeology of late Celtic Britain and Ireland, c. 400–1200 AD, Lloyd Robert Laing, p. 169 Wilson, David M.; Anglo-Saxon Art: From The Seventh Century To The Norman Conquest, Thames and Hudson (US edn. Overlook Press), 1984. Harrison, D. & Svensson, K. (2007). Vikingaliv. Fälth & Hässler, Värnamo. ISBN 978-91-27-35725-9 p. 192
עיר אוניברסיטאית

עיר אוניברסיטאית היא עיר או עיירה המאופיינת על ידי מוסד להשכלה גבוהה בולט השוכן בתחומה. המוסד המאפיין את העיר ברוב המקרים יהיה אוניברסיטה גדולה, אך לעיתים מדובר באוסף מוסדות קטנים יותר, המתמחים בשבע האמנויות החופשיות ופועלים כמקשה אחת, או לחלופין במכון טכנולוגי. כדי שעיר תחשב לעיר אוניברסיטאית, מוסד הלימודים שבה צריך להוות חלק משמעותי מחיי תושביה, קרי עוגן כלכלי וחברתי. בעיר אוניברסיטאית בתי עסק רבים נסמכים על פעילות מוסד הלימודים, ולעיתים המוסד עצמו הוא המעסיק הגדול ביותר באזור. בנוסף, לעיתים הסטודנטים הלומדים במוסד וגרים בעיר האוניברסיטאית עולים במספרם על מספר התושבים המקומיים. סטודנטיפיקציה Gumprecht, Blake. "The American College Town", The Geographical Review 93:1, January 2003. Gumprecht, Blake. "Fraternity Row, the Student Ghetto, and the Faculty Enclave: Characteristic Residential Districts in the American College Town", Journal of Urban History, 32:2, January 2006. Gumprecht, Blake. "Stadium Culture: College Athletics and the Making of Place in the American College Town", Southeastern Geographer 43:1, May 2003. Kemp, Roger L. "Town & Gown Relations: A Handbook of Best Practices," McFarland and Company, Inc., Jefferson, North Carolina, USA, and London, England, UK (2013). (ISBN 978-0-7864-6399-2). מדיה וקבצים בנושא עיר אוניברסיטאית בוויקישיתוף ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
ואלון ברישה

ואלון ברישה (באלבנית: Valon Berisha, נולד ב-7 בפברואר 1993) הוא כדורגלן קוסובני המשחק בעמדת הקשר בל.א.ס.ק. לינץ. אחיו וטון ברישה הוא גם כדורגלן. ברישה נולד בשוודיה להורים ממוצא קוסובני אך גדל בנורווגיה והתגורר בעיירה אגרסונד ושיחק בקבוצת הנוער המקומית. ב-20 באוגוסט 2008 ערך את הופעת הבכורה שלו בקבוצה הבוגרת כאשר הוא בן 15 ו-5 חודשים. למרות גילו הצעיר, בעונת 2008/2009 שיחק 31 משחקים וכבש 11 שערים. ברישה משך את עיניהן של מספר מועדונים באנגליה, אך העדיף לצבור דקות משחק בקבוצות מליגות קטנות יותר. במרץ 2009 חתם בוויקינג מליגת העל הנורווגית והעסקה יצאה לפועל בעונת 2010. ב-21 במרץ 2010 ערך את הופעת הבכורה שלו במשחק הליגה נגד בראן. ב-31 באוקטובר 2010 הבקיע את שער הבכורה שלו בווייקינג בתיקו 1-1 נגד לילסטרום. בחודש מאי 2011 זכה בתואר "הכדורגלן הצעיר של החודש בנורווגיה". ב-19 ביוני 2011 הוא ואחיו וטון שיחקו יחד באותו משחק והפכו לאחים הראשונים שעושים זאת במדי וייקינג משנת 1989. בסוף 2011 נכלל ברשימת "100 הצעירים הטובים בעולם" של המגזין דון בלון. ביולי 2012 חתם ברד בול זלצבורג מליגת העל האוסטרית. ב-18 באוגוסט 2012 ברישה ערך את הופעת הבכורה שלו נגד אדמירה ווקר. הוא הבקיע את שערו הראשון עבור רד בול בשבוע הבא בתיקו 1-1 נגד וינר נוישטאדט. ב-3 ביולי 2018 חתם בלאציו האיטלקית לחמש שנים. ב-4 באוקטובר ערך את הופעתו הבכורה בקבוצה בהפסד 1–4 לאיינטרכט פרנקפורט השלב הבתים. במדי הקבוצה קיבל דקות מועטות וב-30 בינואר 2020 הושאל לפורטונה דיסלדורף עד לסוף העונה. ב-9 ביולי 2020, ברישה חתם בסטאד ריימס מליגת העל הצרפתית תמורת 5 מיליון אירו. ב-8 בינואר 2024 חתם בל.א.ס.ק. לינץ מהבונדסליגה האוסטרית. ברישה שיחק בצעירותו בכל הנבחרות הצעירות של נורווגיה והשתתף עם הנבחרת הצעירה באליפות אירופה בכדורגל עד גיל 21 - 2011 והבקיע עבורה את השער היחידי שלה באליפות. ב-23 בנובמבר 2011 ברישה זומן לראשונה לסגל הנבחרת הבוגרת לקראת גביע המלך התאילנדי. ב-15 בינואר 2012 ערך את הופעת הבכורה שלו בנבחרת הבוגרת במשחק נגד דנמרק. במרץ 2014 חשף ברישה לראשונה כי ההתאחדות לכדורגל הקוסובנית פנתה אליו על מנת שישחק עבורה לאחר שקוסובו קיבלה אישור מפיפ"א לשחק משחקי ידידות נגד נבחרות החברות בה, אך ברישה ציין שהוא עדיין לא החליט באופן סופי איזו מדינה לייצג. בשנת 2016 קוסובו התקבלה כחברה בפיפ"א וברישה החליט לייצג אותה. ברישה כבש את השער הרשמי הראשון של קוסובו בתיקו 1-1 נגד פינלנד במסגרת מוקדמות מונדיאל 2018. רד בול זלצבורג ליגת העל האוסטרית: 2013/2014, 2014/2015, 2015/2016, 2016/2017, 2017/2018 הגביע האוסטרי: 2013/2014, 2014/2015, 2015/2016, 2016/2017 לאציו הגביע האיטלקי: 2018/2019 מדיה וקבצים בנושא ואלון ברישה בוויקישיתוף ואלון ברישה, ברשת החברתית אינסטגרם ואלון ברישה, באתר Transfermarkt ואלון ברישה, באתר Soccerway ואלון ברישה, באתר WorldFootball.net ואלון ברישה, באתר National Football Teams ואלון ברישה, באתר FootballDatabase.eu ואלון ברישה, באתר ESPN
ינון ברדה

ינון ברדה (נולד ב-2 באוקטובר 1984) הוא כדורגלן עבר ישראלי ששיחק בעמדת החלוץ. ינון הוא אחיו של כדורגלן העבר אליניב ברדה, אשר שימש כמאמן בקבוצת הפועל באר שבע. ברדה התחיל את הקריירה שלו בהפועל באר שבע. ב-21 בדצמבר 2002 ערך את הופעת הבכורה שלו בליגת העל בניצחון 0–4 נגד הפועל פתח תקווה. ב-27 באוגוסט 2006 חתם במ.ס. אשדוד. באשדוד, ברדה לא מצא את מקומו ובתום העונה עזב את המועדון. בקיץ 2007 חתם בהפועל בני לוד מהליגה הלאומית. במדי לוד שיחק 14 משחקי ליגה וכבש 3 שערים. בקיץ 2008 חתם בהפועל אשקלון מהליגה הארצית. באשקלון ברדה הפך לשחקן מוביל ועם 9 שערים היה שותף פעיל לעלייה של אשקלון לליגה הלאומית. לאחר שפתח את עונת 2009/2010 באשקלון, בינואר 2010 חתם במכבי באר שבע לאחר שלא קיבל דקות משחק באשקלון. ברדה כבש צמד במשחק המבחן נגד מכבי השקמה רמת חן מליגה א' וכך באר שבע נשארה בליגה הלאומית. בפברואר 2011 חתם בהפועל ראשון לציון עימה העפיל לליגת העל בסיום העונה אחרי שסיימה במקום השני בליגה. בליגת העל, ברדה התקשה למצוא את מקומו ובינואר 2012 חזר לליגה הלאומית כאשר חתם בהפועל בני לוד לקדנציה שנייה. בקיץ 2012 חתם במכבי הרצליה. בקיץ 2013 חתם בעירוני קריית גת מליגה א' עימה רשם עלייה לליגה הלאומית. בקיץ 2014 חזר לקדנציה שנייה בבני לוד. בקיץ 2016 חתם במ.ס. דימונה העולה החדשה לליגה א'. ב-16 בספטמבר 2016 כבש צמד בהופעת הבכורה שלו בדימונה בניצחון 1–3 נגד הפועל בקעת הירדן. ב-9 באוגוסט 2018 ברדה חתם במ.ס. באר שבע. ינון ברדה, באתר ההתאחדות לכדורגל בישראל ינון ברדה, באתר Transfermarkt ינון ברדה, באתר FootballDatabase.eu יואב ויכסלפיש‏, ינון ברדה חתם באשדוד, באתר וואלה, 27 באוגוסט 2006 אור שקדי‏, חנן פדידה וינון ברדה חתמו בראשון לציון, באתר וואלה, 8 בפברואר 2011 אורטל עמר, ‏קובי בן-חמו חתם בלוד, ברדה במכבי הרצליה, באתר ONE‏, 2 באוגוסט 2012 מיכאל וייסרמן, ינון ברדה חתם במ.ס. דימונה, באתר דאבל פס, 16 בספטמבר 2016 מערכת אתר ליגה, פרסום ראשון: ינון ברדה, אייל אליאס ודור נגר חתמו במ.ס באר שבע, באתר ליגה, 9 באוגוסט 2018
רוג'ר יאנג

רוג'ר וילטון יאנג (באנגלית: Rodger Wilton Young; ‏ 28 באפריל 1918 – 31 ביולי 1943) היה חייל בצבא ארצות הברית במהלך מלחמת העולם השנייה, שנהרג במהלך הקרב על ניו ג'ורג'יה ועל פעולותיו הוענקה לו מדליית הכבוד, העיטור הצבאי הגבוה ביותר בכוחות המזוינים של ארצות הברית. יאנג נולד ב-28 באפריל 1918 בטיפין, אוהיו, ארצות הברית לניקולס יאנג. במהלך ילדותו נהג יאנג לצאת לציד, דבר שפיתח את כישורי הירי שלו. בבית הספר התיכון, שיחק יאנג בנבחרת הכדורסל של בית ספרו ובמהלך משחק נפצע בראשו ושמיעתו וראייתו נפגעו, דבר שהביא לנשירתו מהתיכון. ב-1938, בגיל עשרים, הצטרף יאנג למשמר האזרחי של אוהיו, לשם התקבל על אף מצבו הבריאותי. באוקטובר 1940 היחידה של יאנג נקראה לשירות במסגרת ההכנות של צבא ארצות הברית למלחמת העולם השנייה, ולאחר מספר חודשים הועלה בדרגה והיה למפקד כיתה. במהלך האימונים לקראת הקרב על ניו ג'ורג'יה, שם לב יאנג שראייתו ושמיעתו הולכות ונהיות גרועות יותר. הוא פנה למפקדו בבקשה שידיחו לדרגת טוראי מחשש שמצבו הרפואי יסכן את חיי חייליו. על אף בקשתו של יאנג, הוא המשיך לפקד על כיתה. ב-31 ביולי 1943, במהלך הקרב על ניו ג'ורג'יה, נקלע הסיור של יאנג למארב, וארבעה חיילים נהרגו. על אף שנפקד עליו לסגת, הסתער יאנג לבדו על עמדת מכונת הירייה, בעודו זורק רימוני יד ומושך אש, ובכך פוגע בכוחות היפניים ומציל את חייהם של חיילים אמריקנים. יאנג נהרג במהלך ההסתערות. על פעולותיו של יאנג ניתנה לו מדליית הכבוד, העיטור הצבאי הגבוה ביותר בכוחות המזוינים של ארצות הברית. ב-1945, כתב פרנק לוסר את "הבלדה על רוג'ר יאנג", שמאוחר יותר הוקלטה על ידי ברל אייבס ונלסון אדי. בספר "לוחמי החלל" מאת רוברט היינליין, שמה של אחת מהחלליות הוא "רוג'ר יאנג", ובסוף הספר ישנה ביוגרפיה קצרה של יאנג. מדיה וקבצים בנושא רוג'ר יאנג בוויקישיתוף רוג'ר יאנג, באתר "Find a Grave" (באנגלית)
חרונימו לואיס דה קאבררה

חֲרוֹנִימוֹ לוּאִיס דֶּה קָבְרְרָה (בספרדית: Jerónimo Luis de Cabrera; ‏1528–1574) היה קונקיסטאדור ספרדי, מושל קולוניאלי ששלט על צפון מערב ארגנטינה. מייסד העיר קורדובה. קאבררה נולד בסביליה שבספרד. הוא ואחיו הגדול, פדרו, היגרו למלכות המשנה של פרו ב-1538, ובעקבות התגייסותו לצבא הספרדי, חרונימו הגיע לדרגת סמל והוצב במרכז העצבים הקולוניאלי של קוסקו ב-1549. הוא הוביל מסעות צבאיים רבים בשנים שלאחר מכן, בהם בעיקר דיכוי המרידות באיקה ובנסקה ובעקבות משרה בעיר הבירה, לימה, התמנה ב-1571 להיות הקורגידור של פוטוסי. לקראת סוף 1571, קאבררה יועד להיות אדלנטאדו (תואר צבאי של קונקיסטאדורים ספרדים), לצורך חקירת דרכים לא נודעות מדרום לפוטוסי. המינוי בא בעקבות פגישתו עם מושל פרובינציית טוקומאן, אשר כיסתה את רוב מה שבעתיד יהיה צפון-מערב ארגנטינה. הוא הציב את משרדו בסנטיאגו דל אסטרו, ארגן משלחת של 100 חיילים ו-40 קרונות אספקה במהלך 1572, ועזב לכיוון דרום עם כוונה לייצר אחיזה אסטרטגית. היישוב הראשוני, קיסקיסאקטה (Quisquisacate), הוקם ב-24 ביוני 1573 ונכשל. ב-6 ביולי, המשלחת בחרה במיקום על גדות נהר הסוקיה (Suquía) בערך 400 קילומטר דרומית לסנטיאגו דה אסטרו. כאות כבוד ניתנה לקאבררה הזכות לבחור את שם היישוב, אותו הוא כינה קורדובה דה לה נואבה אנדלוסיה, לכבוד קורדובה (ספרד), מקום הולדתה של אשתו. קאבררה שמר על יחסי שכנות טובות יחסית עם התושבים הילידים של האזור, בני הקומצ'ינגון, והוכיח מנהל תקין התנחלות החדשה, אשר תוך שנה נספר עם המוסדות המשפטיים והמנהליים הבסיסיים של יישובי הקבע. הוא עזב ביוזמתו לכיוון מזרח בשנת 1574 והגיע במהירות לחופי נהר פרנה, אשר נמצא במרחק 320 קילומטר, שם הקים את מצודת סן לואיס (ליד סנטה פה המודרנית). המצודה היוותה דריסת רגל ראשונה של מלכות המשנה של פרו עם מוצא לאוקיינוס האטלנטי (דרך נהר הפרנה אשר נוח מאוד לשיט). ההישג התנגש עם היריבות מול קפטן חואן דה גאראיי (Juan de Garay), אשר נשלח במורד הנהר מאסונסיון עם הזמנה מהמשנה למלך לעשות את אותו הדבר. המחלוקת נשפטה לאחר מכן על ידי בורר רשמי, גונסלו דה אבראו (Gonzalo de Abreu), שמצא את קאבררה אשם בסרבנות למשנה למלך (הפרה שמשמעותה גזר דין מוות). בעקבות העובדה שהיה נצר לאצולה ספרדית, הבורר ויתר על מוות בחניקה, וקאבררה הובל ללימה, שם הוצא להורג בעריפת ראש, ב-17 באוגוסט 1574. מדיה וקבצים בנושא חרונימו לואיס דה קאבררה בוויקישיתוף
טרומרברג

טרומרברג (Trümmerberg) הוא מונח בגרמנית המשמש לתיאור תלים מלאכותיים אשר נוצרו מהערמת הריסות מבנים שחרבו עקב ההפצצות האסטרטגיות של בעלות הברית במהלך מלחמת העולם השנייה. עשרות תלים כאלו ניצבים בערים בגרמניה או בקרבתן. הם התהוו בסוף שנות הארבעים ובראשית שנות החמישים, במהלך פינוי עיי ההריסות מהערים. לרבים מהם ניתנו שמות משלהם. תלי ההריסות מתנשאים לגובה, לעיתים מספר עשרות מטרים ביחס לסביבתם. במקרים אחדים נערמו ההריסות על גבי מבנים צבאיים שהוקמו בימי השלטון הנאצי, כדי להעלימם. במהלך השנים שחלפו מאז שנוצרו התכסו התלים בצמחייה ובעצים. עבור חלקם הוכנו והוצאו לפועל תוכניות שיקום ואף נבנו עליהם מבנים. על גבי כמה מהתלים הוצבו אנדרטאות להרס שהביא ליצירתם. ברלין - בעיר ובסביבתה קיימים תשעה תלי הריסות. הגדול שבהם, הנקרא טויפלסברג (Teufelsberg), ניצב בתחומי ברלין המערבית לשעבר, ליד יער גרונוולד. הוא מתנשא לגובה של 55 מטרים ביחס לסביבתו והוא הנקודה הגבוהה ביותר בתוואי הקרקע של ברלין. הוא נערם על גבי מבנים של מכללה טכנית נאצית שבנייתה לא הושלמה. תל אחר בברלין נערם על גבי מגדל נ"מ מבטון. שטוטגרט - בירקנקופף (Birkenkopf), המכונה גם "מונטה שרבלינו" (Monte Scherbelino). על פסגת התל נערמו שברי קירות והוצבו כתובת זיכרון וצלב כאנדרטאות. תל חרבות אחר בשטוטגרט הוא הגרינר היינר (Grüner Heiner). מינכן - אולימפיה-ברג (Olympiaberg), אחד מארבעה תלי הריסות במינכן. בצדו הוקמו לימים מתקנים עבור אולימפיאדת מינכן, שנערכה ב-1972. בעיר דרזדן התהוו לאחר המלחמה שלושה תלי הריסות. בערים לייפציג ונירנברג הוקמו שני תלים בכל אחת. אולימפיה-ברג במינכן הרקולסברג בקלן (במרכז התמונה) אינרטרברג בקרפלד גרינר היינר בשטוטגרט תמונת התל בירקנקופף בשנת 1954 מונח כללי יותר בגרמנית לתיאור תלים שנוצרו מהריסות הוא Schuttberg.
מרכז הסחר העולמי ונג'ואו

מרכז הסחר העולמי ונג'ואו (בסינית: 温州世贸中心大厦) הוא גורד שחקים בן 68 קומות (+4 קומות תת-קרקעיות) שמתנשא לגובה של 321.9 מטרים השוכן בעיר ונג'ואו שבמחוז ג'ג'יאנג שבסין. בניית המגדל החלה ב-9 ביוני 2003 והסתיימה בשנת 2010 כאשר המגדל הגיע לגובה 321.9 מטר הוא היה המגדל ה-25 בגובהו בעולם. המגדל ממוקם במרכז העיר ונג'ואו כאשר הוא המגדל הגבוה ביותר בעיר, הגבוה ביותר במחוז ג'ג'יאנג וה-18 בגובהו בסין. המגדל משתרע על שטח של 174,361 מטרים רבועים. מרכז הסחר העולמי ונג'ואו משמש כמגדל משרדים וכולל גם מלון יוקרתי. לפי התוכניות המקוריות היה אמור המגדל להגיע לגובה של 260 מטר, אך מאוחר יותר הוחלט להגביהו בעוד 62 מטרים. מדיה וקבצים בנושא מרכז הסחר העולמי ונג'ואו בוויקישיתוף Trade Center Wenzhou World Trade Center Wenzhou Trade Center
ברתלומיאיי דרגובסקי

ברתלומיאיי דרגובסקי (בפולנית: Bartłomiej Drągowski; נולד ב-19 באוגוסט 1997 בביאליסטוק שבפולין) הוא כדורגלן פולני המשחק בעמדת השוער בקבוצת פנאתינאיקוס ובנבחרת פולין. דרגובסקי נולד בביאליסטוק שבפולין. הוא גדל במחלקת הנוער של יאגלוניה ביאליסטוק. ב-27 במאי 2014 ערך דרגובסקי את הופעת הבכורה שלו בליגת העל הפולנית, כששיחק 90 דקות בתיקו 4-4 נגד קורונה קיילצה במסגרת פלייאוף הירידה. זו הייתה הופעתו היחידה במועדון בעונת 2013/2014, ובשתי העונות הבאות הפך לשחקן הרכב קבוע וערך 63 הופעות ליגה. ב-4 ביולי 2016 חתם דרגובסקי על חוזה ל-5 שנים בפיורנטינה מהסרייה א'. ב-10 באוגוסט 2022 חתם בספציה. ב-7 באוקטובר 2020 ערך דרגובסקי את הופעת הבכורה שלו בנבחרת פולין, בניצחון 5-1 על נבחרת פינלנד במשחק ידידות. נכלל בסגל הראשוני נבחרת פולין לטורניר מונדיאל 2022, אולם נגרע מהסגל כשבוע לפני פתיחת הטורניר בשל פציעה. ברתלומיאיי דרגובסקי, באתר Transfermarkt ברתלומיאיי דרגובסקי, באתר Soccerway ברתלומיאיי דרגובסקי, באתר WorldFootball.net ברתלומיאיי דרגובסקי, באתר National Football Teams ברתלומיאיי דרגובסקי, באתר FootballDatabase.eu Czesław Michniewicz ogłosił kadrę na mundial w Katarze באתר הרשמי של התאחדות הכדורגל הפולנית, 10 בנובמבר 2022 (בפולנית) Bartłomiej Drągowski nie pojedzie na mistrzostwa świata באתר הרשמי של התאחדות הכדורגל הפולנית, 13 בנובמבר 2022 (בפולנית)
נפתלי רוסמן

נפתלי רוסמן (1929 – 13 במאי 2002) היה ספורטאי ספורט נכים ישראלי וחבר נבחרת הכדורסל אל המשחקים הפאראלימפיים הראשונים. רוסמן נולד ברומניה ועבר בה את מלחמת העולם השנייה. לאחר המלחמה עלה מבוקרשט לארץ ישראל והתיישב בנתניה. בגיל 16 הצטרף לאצ"ל והשתתף במבצעים שונים, ביניהם מבצע החרמת נשק ממחנה הצבא הבריטי בפרדס חנה. ב-16 במאי 1948 לחם ברמלה ונפגע בעמוד השדרה מרסיסי מרגמה. הוא שותק בפלג גופו התחתון והחל בשיקום רפואי ממושך כשהוא מרותק לכיסא גלגלים. לאחר ניסיונות שיקום רבים בישראל, במהלך 1954–1955 נשלח על ידי משרד הביטחון לשיקום רפואי בניו יורק. במסגרת השיקום הרפואי לקח חלק בספורט נכים וב-1960 היה בין חברי נבחרת ישראל בכדורסל כיסאות גלגלים למשחקים הפאראלימפיים, שזכתה במדליית ארד. תשע שנים לאחר הפציעה, רוסמן השלים במסגרת לימודי ערב את תעודת הבגרות שלו והחל בלימודים גבוהים. ב-1962 סיים לימודי עבודה סוציאלית והחל לעבוד במרכז השיקום של בית החולים תל השומר. בהמשך סיים לימודי מוסמך בעבודה סוציאלית ובריאות הציבור. עמד שנים רבות בראש שרות העבודה הסוציאלית של מרכז השיקום. ב-2002 נפטר והוכר, כמו נכי צה"ל רבים ממלחמת העצמאות, כחלל צה"ל שנפטר כתוצאה מפציעתו בשירות פעיל. האיגוד הישראלי לרפואה פיזיקלית ושיקום מעניק על שמו פרס שנתי על עשייה יתרה בתחום השיקום. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) ישעיהו אביעם, הפצוע המסייע לפצועים, מעריב, 22 באפריל 1969 חזר נכה שנשלח לרפוי לארה"ב על ידי של"ח, חרות, 8 באפריל 1955 קורות החיים של נפתלי רוסמן, באתר "יזכור" של משרד הביטחון
הגניזה האפגנית

הגניזה האפגנית היא אוסף של אלפי קטעים של כתבי יד יהודים שנמצאו במערות באפגניסטן. כתבי היד כוללים כתבים בעברית, בארמית, בערבית יהודית ובפרסית יהודית, הכתובים באותיות עבריות, ותוכנם הוא תעודות משפטיות ומסחריות, כתבי קודש וגם מכתבים אישיים. חלקם בני 1,000 שנים; הם נמצאו במערות ששימשו מסתור לאנשי הטליבאן. ככל הנראה מדובר בארכיון של משפחת סוחרים יהודית שחיה על דרך המשי בצפון אפגניסטן במאות ה-11 עד ה-13. בשנת 2013 הביא סוחר העתיקות הישראלי לני וולף לישראל עשרים ותשעה קטעים מהגניזה, שנרכשו על ידי הספרייה הלאומית. בתחילת 2016 רכש וולף כמאה קטעים נוספים מהגניזה. גניזת קהיר יהדות אפגניסטן מדיה וקבצים בנושא הגניזה האפגנית בוויקישיתוף ניר חסון, מדרך המשי לירושלים: מסע התלאות של הגניזה האפגנית, באתר הארץ, 10 ביוני 2016 ניר חסון, הספרייה הלאומית רכשה את אוסף הגניזה האפגנית שהובא לישראל, באתר הארץ, 14 בספטמבר 2016 הגניזה האפגנית השנייה באתר הספרייה הלאומית מסע ותגליות על דרך המשי באתר הספרייה הלאומית Collection of ancient Hebrew manuscripts discovered in Afghanistan provide evidence Jewish people lived in country 1,000 years ago, Daily Mail, 3 January 2013 Ancient manuscripts indicate Jewish community once thrived in Afghanistan, CBS News, January 3, 2013 גניזת אפגניסטן, באתר הספרייה הלאומית הגניזה האפגנית השנייה, באתר הספרייה הלאומית ערך זה הוא קצרמר בנושא תולדות עם ישראל ובנושא אפגניסטן. אתם מוזמנים לתרום לוויקיפדיה ולהרחיב אותו.
ישראל במשחקים הפאראלימפיים היידלברג (1972)

משלחת ישראל למשחקים הפאראלימפיים היידלברג (1972) כללה 44 ספורטאים שהתחרו ב-10 ענפי ספורט. משלחת ישראל למשחקים כללה 44 ספורטאים, מהם 14 נכי צה"ל. במשלחת הכללית, לרבות מאמנים, השתתפו 58 איש והיא הייתה המשלחת החמישית בגודלה בין כלל המדינות המשתתפות, מנהל המשלחת היה יוסף לוטנברג אריה ביזם צבי בן-צבי אורה גולדשטיין יצחק גליצקי ברוך חגאי עוזי טסה רחל טסה אריאלה כהן חיים כהן משה לוי אברהם מושרקי איילה מלחן מלכה פוטשניק שלמה פינקלשטיין משה פלד חיים פליטר צפורה רוזנבאום בתיה שוויקי שושנה שרעבי יוסף ונגר שמואל חיימוביץ' מיכל אסקפה משה פלד מתי אנג'ל מיכל אסקפה ברוך חגאי עקיבא פרבר עוזי טסה רחל טסה איילה מלחן מרגלית פרץ שושנה שרעבי נבחרת הנשים: רחל טסה, איילה מלחן, מרגלית פרץ, שושנה שרעבי אסף אגמון מתי אנג'ל אורה גולדשטיין יוסף ונגר עוזי טסה רחל טסה אריאלה כהן משה לוי יצחק מולודוי משה מוסאי איילה מלחן שלמה פינקלשטיין עקיבא פרבר דוד קראוס אריה רובין חברי משלחת נוספים כנציגים בהרכבי הנבחרות השונות: מיקי אבלס, חיים אשכנזי, דני בן-משה, גבריאל גובי, יוסף זינגר, מרדכי חודרלנד, יוסף מוגלניצקי, אביגדור צדוק, אברהם תשובה.
ישראל במשחקים הפאראלימפיים סיאול (1988)

משלחת ישראל למשחקים הפאראלימפיים סיאול זכתה ב-45 מדליות ב-5 ענפים מה שהציב אותה במקום ה-18 בטבלת המדליות. משלחת ישראל למשחקים כללה ייצוג רחב של 51 ספורטאים לאור הישג הקריטריון ההשתתפות של נבחרות במספר ענפים: כדורסל כיסאות גלגלים, כדור שער וכדורעף. נחמן וולף דוד יעקובוביץ' גאולה סירי צפורה רובין עמוס גינוסר שמואל חיימוביץ' אברהם שטרויך ששון אהרוני שלמה אהרוני חיים אשכנזי יעקב סולימן אהרון פרקש אלי אונגר שלמה בורנשטיין אייל גור חגי זמיר גד לנצר יגאל פזי רוני פרדקין אליעזר קלינה צבי קרש אהרון אקוקה (פול') אורי בשה אורי כהן מרדכי לוי ראובן פרח זהר שרון חמדה לוי איילה מלחן רחל סעיד מרגלית פרץ דורון אשר נסים פילוסוף רות קידר בועז אבהר אסף אגמון חנוך בודין רון בולוטין אורי ברגמן טל גולן יוסף ונגר יזהר כהן מירי סיסו שלמה פינטו ברוך פרצמן סמדר צור
איילה מלחן

אילה מלחן-כץ (נולדה ב-1949) היא ספורטאית פאראלימפית ישראלית. כץ חלתה בגיל שלושה חודשים בשיתוק ילדים שפגע בגפיה התחתונות. במשך תשע שנים טופלה בבית חולים בירושלים ובגיל תשע חזרה לבית הוריה בראש העין. במסגרת השיקום הרפואי החלה להתחרות בספורט נכים והשתתפה בתחרויות שחייה, סייף וכדורסל כיסאות גלגלים. בין השנים 1968–1988 השתתפה בשש תחרויות פאראלימפיות וזכתה ב-13 מדליות, מהן 5 זהב. כץ מתגוררת בפתח תקווה ועומדת בראש המסגרת העירונית של התוכנית הארצית "קהילה נגישה" הפועלת להטמעת חוק שוויון זכויות לאנשים עם מוגבלויות. מדיה וקבצים בנושא איילה מלחן בוויקישיתוף פירוט השתתפותה בתחרויות המשחקים הפאראלימפיים באתר הרשמי של IPC (באנגלית) אילה מלחן כץ נכנסה להיכל התהילה כדורסל נשים איילה כץ - הסייפת שהספורט אצלה היה במקום הראשון, הפראתון, גיליון 68, יוני 2021, עמ' 10-9. נצחיה יעקב, מתינוקת עם שיתוק פוליו לספורטאית פראלימפית עם 12 מדליות: "אל תפסיקו לחלום והכי גבוה שיש", באתר ynet, 17 באוקטובר 2022
פטי וגסטף

פטי וגסטף (באנגלית: Patty Wagstaff; נולדה ב-11 בספטמבר 1951) היא טייסת אירובטיקה אמריקאית, אלופת העולם 3 פעמים ברציפות בשנים 1991–1993. וגסטף נולדה ב-11 בספטמבר 1951 בסנט לואיס במדינת מיזורי. אביה היה קברניט בחברת תעופה יפנית. למרות ההיסטוריה התעופתית הענפה של משפחתה לא זכתה וגסטף לעידוד לחלום ילדותה להיות טייסת, בשל היותה אישה. את קריירת התעופה שלה החלה בשיעורי טיסה על מטוס ססנה 185, ובהמשך קיבלה רישיונות טייס למטוסים מסחריים רב-מנועיים, ורישיון מסוק מסחרי. בשנת 1985 הצטרפה וגסטף ל"צוות האירובטי האמריקאי", שם נשארה עד שנת 1996. היא מספרת שבזכות רצונה הרב להצליח ולהראות ש"גם נשים יכולות" היא הגיעה להישגיה. וגסטף מטיסה מטוס מדגם Extra 300, בצבעים המזוהים עמה. המטוס בצביעה זו מופיע במדמה הטיסה "Flight Simulator". כיום (2006) היא מייעצת בנושאי אירובטיקה וארגון מפגנים אוויריים, ובעלת אתר אינטרנט מסחרי. בנוסף לכך פטי טסה גם כטייסת פעלולים לסרטים וטלוויזיה ומאמנת טייסים אווירובטיים אחרים, ובשנת 2002 הייתה מינוי נשיאותי למועצה המייעצת הפדרלית של Centennial of Flight Commission. מדיה וקבצים בנושא פטי וגסטף בוויקישיתוף אתר האינטרנט הרשמי של פטי וגסטף מאמר על פטי באתר אמריקאי(הקישור אינו פעיל) The National Aviation Hall of Fame, Wagstaff, Patricia “Patty”
הלן סלייטר

הלן רייצ'ל סלייטר (באנגלית: Helen Rachel Slater; נולדה ב-15 בדצמבר 1963) היא שחקנית טלוויזיה, קולנוע ותיאטרון וזמרת-יוצרת יהודייה-אמריקאית. התפרסמה לראשונה עם תפקידה הראשי כגיבורת העל סופרגירל בסרט "סופרגירל" משנת 1984. נולדה בניו יורק למשפחה יהודית. אמה הייתה עורכת דין, ואביה עבד בחברת הפקות בטלוויזיה. היא דוברת של חברת לוריאל. התחתנה ב-1989 והיא אם לבת. מדיה וקבצים בנושא הלן סלייטר בוויקישיתוף אתר האינטרנט הרשמי של הלן סלייטר (באנגלית) הלן סלייטר, במסד הנתונים הקולנועיים IMDb (באנגלית) הלן סלייטר, באתר AllMovie (באנגלית) הלן סלייטר, באתר Rotten Tomatoes (באנגלית) הלן סלייטר, באתר Metacritic (באנגלית) הלן סלייטר, במסד הנתונים הקולנועיים KinoPoisk (ברוסית) הלן סלייטר, באתר AllMusic (באנגלית) הלן סלייטר, באתר MusicBrainz (באנגלית) הלן סלייטר, באתר Discogs (באנגלית) The Long Way Home, סרטי מוריה "Helen Slater". Behind The Voice Actors (באנגלית אמריקאית).
ישראל במשחקים הפאראלימפיים ניו יורק וסטוק מנדוויל (1984)

משלחת ישראל למשחקים הפאראלימפיים ניו יורק וסטוק מנדוויל (1984) זכתה ב-44 מדליות ב-8 ענפים. ספורטאים נוספים שהתחרו: חיים אשכנזי, יעקב סולימן. יקותיאל גרשוני צבי הופמן נחמן וולף דוד יעקובוביץ' יששכר נבון מירי סיסו יהוא עדני חיים פליטר צבי קרש צפורה רובין שמואל חיימוביץ' אברהם שטרויך ירון אופשטיין אלי אונגר שלמה בורנשטיין משה ברבלט אהרון דנציגר חגי זמיר ניצן עצמון יגאל פזי רוני פרדקין אליעזר קלינה צבי קרש ששון אהרוני נבחרת הנשים: חמדה לוי, איילה מלחן ומרגלית פרץ אמנון אבנרי שלמה אהרוני דורון אשר בועז גרוסמן יחזקאל חי עליז נוי נסים פילוסוף אהרון פרקש רפאל קורנפלד יגאל תם אסף אגמון ירון אופשטיין הנרי אקוקה חנוך בודין רון בולוטין אורי ברגמן יוסף ונגר אריאל ורהפטיג רות מסס מירי סיסו שלמה פינטו גיל פלח ברוך פרצמן